**BENDRADARBIAVIMO SUTARTIS**

2024 - - Nr. A26-

Molėtai

 Molėtų rajono savivaldybė (toliau – Savivaldybė), juridinio asmens kodas 111106995, registruota adresu: Molėtai, Vilniaus g. 44, LT-33140, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama administracijos direktoriaus Sigito Žvinio, veikiančio pagal Molėtų rajono savivaldybės tarybos 2023 m. gruodžio 21 d. sprendimu Nr. B1-288 patvirtintus Molėtų rajono savivaldybės administracijos nuostatus ir Molėtų rajono savivaldybės tarybos 2024 m. kovo 28 d. sprendimą Nr. B1- „Dėl pritarimo bendradarbiavimo sutarčiai“,

ir

UAB „Molsolar“ (toliau – Vystytojas), įmonės kodas 305716558, buveinės adresas: Vilniaus r. sav., Lindiniškės, Bajorų g. 26, LT-14181, atstovaujama direktoriaus Nikolajaus Holteto Hoffo, veikiančio pagal įmonės įstatus, toliau kartu vadinamos Šalimis, o kiekviena atskirai – Šalimi, atsižvelgdamos į tai, kad:

1. Vystytojas ketina bendrai su Savivaldybe pagal toliau nurodytas sutarties sąlygas įgyvendinti projektą „Vietinės reikšmės kelio Nr. Su-28 Padvarniai–Suginčiai ruožo nuo magistralinio kelio A14 Vilnius–Utena iki Padvarnių kaimo pradžios kapitalinis remontas“ (toliau – Projektas);
2. Savivaldybė vietinės reikšmės kelią Nr. Su-28 Padvarniai–Suginčiai valdo nuosavybės teise;
3. Projektas bus įgyvendinamas pagal Vystytojo užsakytą ir parengtą Projekto kapitalinio remonto aprašą ar kitą šalių suderintą dokumentą;

vadovaudamosi teisingumo, protingumo ir sąžiningumo principais, susitarė ir sudarė šią bendradarbiavimo sutartį (toliau – Sutartis).

1. **SUTARTIES DALYKAS**
2. Sutarties dalykas yra Šalių bendra veikla ir bendri įsipareigojimai bei prisiimtų įsipareigojimų vykdymas tinkamai įgyvendinant Projektą.
3. Ši Sutartis yra sudaroma siekiant nustatyti Projektui įgyvendinti reikalingų Šalių įnašų, teisių, pareigų, atsakomybės ir Projekto rezultatų paskirstymą bei tęstinės veiklos po Projekto užbaigimo vykdymą.
4. Šia Sutartimi Šalys, kooperuodamos savo darbą, žinias ir žmogiškuosius išteklius, įsipareigoja bendrai veikdamos rengtis Projekto įgyvendinimui, įgyvendinti Projektą bei užtikrinti Šalims tenkančios tęstinės veiklos po Projekto užbaigimo vykdymą.
5. Projekto įgyvendinimas finansuojamas Vystytojo lėšomis pagal Sutarties 9–10 punktuose numatytus įsipareigojimus.
6. **ŠALIŲ PAREIŠKIMAI, GARANTIJOS IR ĮSIPAREIGOJIMAI**
7. Šalys, kiekviena atskirai savo vardu pareiškia ir garantuoja, kad:
	1. turi teisę sudaryti ir vykdys šią Sutartį pagal joje numatytas sąlygas, vadovaudamasi galiojančiais teisės aktais bei kitais Šalių veiklą reglamentuojančiais dokumentais;
	2. atliko visus teisinius veiksmus, kurie turėjo būti atlikti iki šios Sutarties sudarymo, būtinus Sutarties tinkamam sudarymui, galiojimui ir vykdymui;
	3. sudarydama Sutartį ir vykdydama iš jos kylančius įsipareigojimus, nepažeis jos saistančių įsipareigojimų, sutarčių, kitų dokumentų ir teisės aktų nuostatų;
	4. yra susipažinusi su savo teisėmis ir pareigomis įgyvendinant Projektą ir laikysis visų su Projekto įgyvendinimu susijusių ir šia Sutartimi prisiimtų bei teisės aktuose nustatytų įsipareigojimų;
	5. paslaugų, darbų (prekių) pirkimai bus atlikti vadovaujantis Lietuvos Respublikos teisės aktų nustatyta tvarka ir terminais;
	6. įgyvendindamos Projektą, įsipareigoja Projekto įgyvendinimui skirti atsakingus darbuotojus, bendradarbiauti, konsultuotis bei teikti viena kitai informaciją apie Projekto įgyvendinimo eigą.
8. Šalys įsipareigoja užtikrinti, kad šiame skyriuje išdėstyti jų pareiškimai, garantijos ir įsipareigojimai išliks teisingi ir galiojantys iki visiško šios Sutarties įvykdymo.
9. Šalys susitaria, kad prieš trečiuosius asmenis kiekviena Šalis atsako pagal savo prisiimtus įsipareigojimus.
10. Savivaldybė įsipareigoja:
	1. kad už Projekto sprendinių derinimą paskirtas atsakingas asmuo įvertins Vystytojo pateiktą Projekto kapitalinio remonto aprašą ar kitą pateiktą dokumentą;
	2. gavusi rašytinį Vystytojo prašymą, suteikti Vystytojo pasirinktam statybos rangovui statybvietę ir leidimą vykdyti darbus kelio juostoje bei vykdyti visas kitas teisės aktuose numatytas statytojo funkcijas;
	3. tinkamai užbaigus Projekto statybos darbus, organizuoti Projekto statybos darbų priėmimą.
11. Vystytojas įsipareigoja:
	1. parinkti projektuotoją Projekto kapitalinio remonto aprašui ar kitam dokumentui parengti;
	2. užtikrinti, kad parinktas projektuotojas Projekto kapitalinio remonto aprašui ar kitam šalių suderintam dokumentui parengti bus kvalifikuotas toje veiklos srityje, kurioje atliks projektavimo darbus;
	3. organizuoti ir finansuoti Projekto kapitalinio remonto aprašo ar kito šalių suderinto dokumento parengimą (esant poreikiui);
	4. visą Sutarties įgyvendinimo laikotarpį bendradarbiauti su Savivaldybe ir tarpininkauti bendraujant su projektuotoju, užtikrinant savalaikį sutartinių įsipareigojimų vykdymą;
	5. užtikrinti, kad projektiniai sprendiniai bus parengti, nepažeidžiant esamos kelio juostos (žemės sklypo ribų);
	6. statybos darbus vykdyti pagal patvirtintą Projekto kapitalinio remonto aprašą ar kitą šalių suderintą dokumentą, laikantis Statybos įstatymo, normatyvinių statybos techninių dokumentų, Kelių techninio reglamento ir kitų teisės aktų reikalavimų;
	7. parinkti Projekto statybos darbų rangovą ir likus ne mažiau kaip dviem savaitėms iki Projekto statybos darbų pradžios apie tai informuoti Savivaldybę(el. paštu savivaldybe@moletai.lt ) bei koordinuoti statybos darbų atlikimo eigą;
	8. teikti Savivaldybei visą Projektui įgyvendinti būtiną informaciją ir dokumentus;
	9. organizuoti ir Sutarties 9.12 p. nustatyta apimtimi finansuoti Projekto statybos darbus;
	10. užtikrinti, kad parinktas statybos rangovas per visą statybos darbų vykdymo laikotarpį prižiūrėtų kelio ruožą, kuriame vykdomi statybos darbai;
	11. užtikrinti, kad parinktas statybos rangovas Projektui įgyvendinti bus kvalifikuotas toje veiklos srityje, kurioje atliks statybos darbus;
	12. finansuoti Projektą ne didesne nei 544 500,00 (penki šimtai keturiasdešimt keturi tūkstančiai penki šimtai) Eur su PVM suma (į šią sumą yra įskaičiuoti visi mokesčiai, mokėtini pagal Lietuvos Respublikos įstatymus). Tiksli Projekto įgyvendinimo suma bus nustatyta (patikslinta) parengus Projekto kapitalinio remonto aprašą ar kitą šalių suderintą dokumentą, kai bus aiškūs techniniai sprendiniai ir darbų apimtys. Šalys aiškiai susitaria, kad į šiame punkte nurodytą sumą yra įtrauktas visų šioje Sutartyje nustatytų Vystytojo įsipareigojimų vykdymas (reikiamų dokumentų rengimas, organizavimas, pateikimas, darbų organizavimas ir kt.). 544 500,00 Eur su PVM sumą viršijantys Projekto įgyvendinimo kaštai yra dengiami Savivaldybės lėšomis.
	13. Projektą įgyvendinti per 2 (du) metus nuo Projekto kapitalinio remonto aprašo ar kito šalių sutarto dokumento, kuriame nurodyti sprendiniai, suderinimo.
12. Šalys susitaria, kad Sutarties pagrindu nėra sukuriama bendroji dalinė nuosavybė.
13. **ŠALIŲ ATSAKOMYBĖ**
14. Šalys už Sutartyje nustatytų pareigų vykdymą atsako teisės aktų nustatyta tvarka.
15. Šalys įsipareigoja visus Projekto pakeitimus, turinčius įtakos kitos šalies įsipareigojimams ir teisėms, derinti rašytiniu tarpusavio susitarimu.
16. Šalys privalo atlyginti viena kitai tiesioginius nuostolius, kurie atsiranda dėl Sutarties nevykdymo ar netinkamo vykdymo.
17. Šalys už sutartinių įsipareigojimų nevykdymą ar netinkamą vykdymą atsako pagal teisės aktus ir Sutarties sąlygas.
18. Šalys sutaria vienašališkai nepriimti jokių sprendimų, kurie nutrauktų, sustabdytų ar pakeistų pagal Sutartį vykdytinus įsipareigojimus, t. y. susitarimai, kurie nutraukia, sustabdo, keičia, papildo Sutarties sąlygas, galios tik tuo atveju, jei bus raštu patvirtinti abiejų Šalių.
19. Jeigu Sutartis buvo nutraukta vienai iš Šalių atsisakius toliau būti Sutarties Šalimi arba nebegalint toliau būti Sutarties Šalimi, Šalis, kuri atsisakė būti Sutarties Šalimi, atsako tretiesiems asmenims pagal prievoles, atsiradusias jai esant Sutarties Šalimi.
20. **SUTARTIES GALIOJIMAS, KEITIMAS IR NUTRAUKIMAS**
21. Sutartis įsigalioja nuo tos dienos, kai ją pasirašo abi Sutarties Šalys. Sutartis galioja, kol Šalys įgyvendina Projektą ir įvykdo visus kitus Sutartyje nurodytus įsipareigojimus arba iki Sutarties nutraukimo.
22. Sutartis bet kuriuo jos įgyvendinimo metu gali būti nutraukta Šalių abipusiu rašytiniu susitarimu.
23. Kiekviena šalis turi teisę vienašališkai nutraukti Sutartį ir reikalauti iš kaltosios šalies atlyginti patirtus nuostolius ir jos su Projekto įgyvendinimu susijusias turėtas išlaidas, jeigu kita šalis nevykdo savo įsipareigojimų, raštu įspėjusi įsipareigojimų nevykdančią šalį prieš 30 (trisdešimt) kalendorinių dienų, jei per įspėjimo terminą pažeidimas nėra pašalinamas.
24. Šios Sutarties pakeitimai galimi tik raštu dėl to sutarus abiem Šalims.
25. Sutarties pakeitimas yra įforminamas kaip papildomas susitarimas pakeisti Sutartį ir pasirašomas Šalių įgaliotų atstovų.
26. Jeigu kuri nors Sutarties nuostata yra arba tampa iš dalies arba visai negaliojanti, ji nedaro negaliojančių kitų Sutarties nuostatų. Tokiu atveju negaliojančią nuostatą Šalys susitaria pakeisti teisiškai veiksminga norma, kuri, kiek tai įmanoma, turėtų tą patį teisinį ir ekonominį efektą, kaip ir negaliojanti nuostata. Kartu su šia Sutartimi sudaromi priedai turi tokią pačią teisinę galią kaip ir Sutartis.
27. **GINČŲ SPRENDIMO TVARKA**
28. Šalys susitaria, kad ginčai, kylantys iš Sutarties, sprendžiami derybų keliu. Jeigu ginčai, nesutarimai ar reikalavimai negali būti išspręsti derybų keliu per 30 (trisdešimt) kalendorinių dienų, tai Šalys sprendžia juos Lietuvos Respublikos įstatymų nustatyta tvarka.
29. **NENUGALIMOS JĖGOS APLINKYBĖS**
30. Šalis gali būti visiškai ar iš dalies atleidžiama nuo atsakomybės dėl nenugalimos jėgos (force majeure), atsiradusios po šios Sutarties pasirašymo. Nenugalimos jėgos faktą turi įrodyti Šalis, nevykdanti ar nebegalinti vykdyti Sutartyje nustatytų įsipareigojimų.
31. Nenugalimos jėgos (force majeure) aplinkybės, turi būti patvirtintos Lietuvos Respublikos civilinio kodekso, Lietuvos Respublikos Vyriausybės 1996 m. liepos 15 d. nutarimo Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“ ir Lietuvos Respublikos Vyriausybės 1997 m. kovo 13 d. nutarimo Nr. 222 „Dėl Nenugalimos jėgos (force majeure) aplinkybes liudijančių pažymų išdavimo tvarkos aprašo patvirtinimo“ nustatyta tvarka.
32. Nenugalima jėga (force majeure) nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos. Nenugalima jėga (force majeure) tai pat nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalis pažeidžia savo prievoles.
33. Nenugalimos jėgos atveju Šalys dėl atsiradusių nuostolių papildomo atlyginimo ir statybos darbų atlikimo terminų pratęsimo susitaria abipusiu susitarimu.
34. **KONFIDENCIALUMAS**
35. Šalys įsipareigoja neskelbti tretiesiems asmenims informacijos apie šios Sutarties sudarymo sąlygas ir kitos informacijos apie Sutarties Šalis daugiau, negu to reikia Sutarčiai tinkamai vykdyti, išskyrus tuos atvejus, kai tai yra privaloma pagal Lietuvos Respublikos teisės aktus.
36. Jeigu Šalis, vykdydama Sutartį, gavo iš kitos Šalies informaciją, kuri yra komercinė paslaptis, arba kitokią konfidencialią informaciją, tai ji neturi teisės suteikti šios informacijos tretiesiems asmenims be kitos Šalies sutikimo, išskyrus tuos atvejus, kai tai yra privaloma pagal Lietuvos Respublikos teisės aktus.
37. **BAIGIAMOSIOS NUOSTATOS**
38. Nei viena iš Šalių negali perleisti savo teisių ir pareigų pagal šią Sutartį be išankstinio kitos Šalies sutikimo.
39. Visi Sutartyje numatyti pranešimai laikomi įteiktais, jei jie įteikiami tiesiogiai Šalies įgaliotam atstovui ar išsiunčiami paštu registruotu laišku šioje Sutartyje nurodytais Šalių adresais. Pranešimai taip pat gali būti įteikiami elektroninių ryšių priemonėmis, pranešimo įteikimo Sutarties Šaliai diena laikoma po pranešimo išsiuntimo dienos einanti darbo diena. Jei Šalis neinformavo kitos Šalies apie savo adreso pasikeitimą, pranešimai, išsiųsti pagal paskutinį žinomą adresą, laikomi įteiktais tinkamai.
40. Šalys patvirtina, kad yra susipažinę su savo teisėmis ir pareigomis įgyvendinant Projektą.
41. Šalių atstovams yra žinoma, kad Šalių ir (ar) jų atstovų, kitų Sutartyje nurodytų asmenų duomenys, būtini tinkamam Sutarties sudarymui ir įvykdymui, yra tvarkomi be atskiro jų sutikimo sutarties vykdymo pagrindu. Kiekviena šalis (toliau – informuojančioji šalis) įsipareigoja tinkamai informuoti savo darbuotojus apie jų asmens duomenų tvarkymą, vykdomą kitos Šalies šios Sutarties sudarymo ir vykdymo tikslais, pateikdama visą 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) 13 ar 14 straipsnyje nurodytą informaciją. Jei informuojančioji šalis tokios informacijos apie kitą Šalį neturi, ji privalo paprašyti pastarosios pateikti informuojančiajai šaliai visą informaciją elektroniniu paštu, o Šalis, kurios prašoma pateikti informaciją be nepagrįsto delsimo privalo šią informaciją pateikti. Informuojančioji šalis savo darbuotojus su anksčiau nurodyta informacija privalo supažindinti pasirašytinai, teisės aktų nustatyta tvarka saugoti šią informaciją, ir kitai Šaliai pareikalavus, ją nedelsiant pateikti. Sutartį pasirašantys Šalių atstovai sutinka, kad jų asmens duomenys (vardai ir pavardės) būtų viešinami teisės aktų numatyta tvarka.

Šalys Sutartį perskaitė, suprato jos turinį, pasekmes ir tai paliudydamos bei nieko neverčiamos pasirašė šią Sutartį atitinkamai elektroniniais parašais arba dviem vienodą teisinę galią turinčiais egzemplioriais, skirtais po vieną kiekvienai Šaliai, kai Sutartis pasirašoma fiziniais parašais

**IX. ŠALIŲ REKVIZITAI IR PARAŠAI**

|  |  |  |
| --- | --- | --- |
| VystytojasUAB „Molsolar“Vilniaus r. Lindiniškės, Bajorų g. 26, LT-14181 juridinio asmens kodas 30571655Tel. +45 30905105El.p. fvc@nordicsolar.eu  kopija legal@nordicsolar.eu atstovaujama |  | SavivaldybėMolėtų rajono savivaldybė Molėtai, Vilniaus g. 44, LT - 33140 įstaigos kodas 111106995Tel. +370 (383) 54761El. p. savivaldybe@moletai.ltatstovaujama |
| direktoriaus Nikolajaus Holteto Hoffo |  | administracijos direktoriaus Sigito Žvinio |
|  |  |  |